לן נולד בעיר אנטראציט שבמזרח אוקראינה, וכתלמיד תיכון למד בדניפרו. בשנת 2009 השתתף באליפות אירופה בכדורסל עד גיל 16 כשחקן נבחרת אוקראינה, ושנה לאחר מכן יצג את נבחרתו באליפות אירופה עד גיל 18, אותה סיים עם ממוצעים של 16.0 נקודות (רביעי בטורניר), 11.4 ריבאונדים (שני בטורניר) ו-4.3 חסימות למשחק (ראשון בטורניר).
בסיום הטורניר החל לן לשחק כדורסל מקצועי, ,בגיל 17, כשחתם בקבוצת בי.סי. דניפרו מליגת העל האוקראינית. בעונתו היחידה בקבוצה שותף בשלושה משחקים בלבד וקלע בסך הכול 4 נקודות. קבוצתו סיימה את העונה במקום השביעי בליגה, עם מאזן ניצחונות 24–24.
בשנת 2011 עבר לארצות הברית, והחל ללמוד באוניברסיטת מרילנד. במשחק הראשון של עונתו השנייה, 2012/2013, התמודדה מרילנד מול אלופת המכללות היוצאת, קנטקי, שהובלה על ידי ה המבטיח נרלנס נואל. לאורך המשחק הציג לן יכולת מצוינת, כשהשיג 23 נקודות, 12 ריבאונדים ו-4 חסימות, ובמקביל עצר את נואל על 4 נקודות בלבד. מרילנד הפסידה במשחק בתוצאה 69–72, אך תצוגתו של לן תרמה רבות למיצובו כאחד השחקנים המבטיחים בליגת המכללות. ממוצעיו הכוללים לאורך עונת ה היו 11.9 נקודות, 7.8 ריבאונדים ו-2.1 חסימות למשחק.
קריירה ב-NBA.
פיניקס סאנס.
לן נבחר על ידי פיניקס סאנס בבחירה החמישית של דראפט ה-NBA לשנת 2013, והפך לאוקראיני השישי אי פעם ב-NBA. בעונתו הראשונה סבל ממספר פציעות בשני קרסוליו ובברכו השמאלית, אשר הגבילו אותו להשתתף ב-42 משחקים בלבד. לאורך העונה תפקד לן כמחליפו מהספסל של מיילס פלאמלי, וקלע 2.0 נקודות בממוצע למשחק. על אף שרשמה עונה טובה וניצחה 48 ממשחקיה (58.5%), נותרה פיניקס מחוץ לפלייאוף ה-NBA, בשל חלוקת הליגה לבתים אזוריים.
ב-25 המשחקים הראשונים של עונת המשיך לן לעלות מהספסל, אך החל מ-15 בדצמבר 2014 ועד סיום העונה החליף את פלאמלי כסנטר הפותח של הקבוצה. במהלך העונה נפצע בקרסולו הימני ושבר את אפו, וב-69 המשחקים בהם שותף השיג ממוצעים של 6.3 נקודות ו-6.6 ריבאונדים למשחק.
לקראת עונת הצטרף לפיניקס הסנטר טייסון צ'נדלר, אשר לאורך מרבית העונה הוסט לעמדת הפאוור פורוורד, ושיחק על יד לן בקו הקדמי. לן עצמו רשם עונה בריאה יחסית (78 משחקים) בה קבע שיאי קריירה בממוצעי נקודות (9.0), ריבאונדים (7.6) ואסיסטים (1.2) למשחק. ב-4 במרץ 2016 קלע שיא קריירה של 31 נקודות בניצחון קבוצתו על אורלנדו מג'יק. מאזן העונה הסדירה של הסאנס באותה עונה, 23–59 (28.0%), היה הגרוע בתולדות הקבוצה מאז עונת הבכורה שלה ().
אטלנטה הוקס.
לקראת עונת , לאחר חמש עונות בפיניקס, חתם לן על חוזה עם אטלנטה הוקס לשתי עונות, עבור כ-8.5 מיליון דולר.
סקרמנטו קינגס.
בפברואר 2020 הועבר יחד עם ג'בארי פארקר בטרייד לסקרמנטו קינגס, בתמורה לדוויין דדמון.
טורונטו ראפטורס.
לקראת עונת חתם לן על חוזה בטורונטו ראפטורס.
וושינגטון ויזארדס.
בינואר 2021 לן חתם בוושינגטון ויזארדס, בעקבות פציעתו של תומאס בראיינט. ב-24 בינואר במשחקו הראשון במדי הויזארדס, לן קלע 11 נקודות והוריד 5 ריבאונדים בהפסד קבוצתו לסן אנטוניו ספרס.
החזרה לסקרמנטו.
באוגוסט 2021 חתם על חוזה בסקרמנטו קינגס, בה שיחק לתקופה קצרה בעבר, בשנת 2020.
קורפוס הפאנצר אס אס הרביעי
קורפוס הפאנצר אס אס הרביעי (בגרמנית: IV. SS-Panzerkorps) היה קורפוס משורין של הוואפן אס אס שלחם במלחמת העולם השנייה.
היסטוריה.
הקורפוס הוקם ב-8 ביוני 1943, וכמפקדו הראשון מונה אלפרד ויננברג. הקורפוס הוקם בפואטייה שבצרפת על בסיס יחידות פיקוח שהוסבו ליחידות פאנצר. הקורפוס הועבר לחזית המזרחית, וב-30 ביוני 1944 אוחד לתוכו קורפוס הפאנצר אס אס השביעי, שכלל את דיוויזיית האס אס השלישית "טוטנקופף", ואת דיוויזיית פאנצר אס אס החמישית "ויקינג". הרברט גילה, מפקד דיוויזיית הפאנצר החמישית, מונה למפקד הקורפוס.
הקורפוס נכלל במסגרת הארמייה התשיעית, ובתחילת יולי נשלח להגנה על אזור ורשה בפולין. הקורפוס השתתף בקרבות כנגד קורפוס הטנקים ה-3 של הצבא האדום, וחיסל אותו כמעט לחלוטין. עקשנותן של יחידות האס אס, אפשרה לוורמאכט לייצב את החזית לאורך הוויסלה. באוגוסט פרץ מרד ורשה, אשר עצר את התקדמות הצבא האדום ובמקומו נאלצו הגרמנים להתמודד עם לוחמה כנגד כוחות המורדים הפולנים. הלחימה במזרח פולין נמשכה עד דצמבר.
בדצמבר כותר באזור בודפשט שבהונגריה קורפוס אס אס הררי התשיעי בפיקודו של קרל פפר-וילדנברוך, והוחלט על פתיחת מבצע קונרד במטרה לשחררו. קורפוס הפאנצר הרביעי הועבר דרומה ונכלל במסגרת הארמייה השישית שהייתה חוד החנית של המבצע. הקורפוס נכנס ללחימה בקרבת בודפשט ב-1 בינואר 1945 כנגד ארמיית הטנקים הרביעית, כשהוא זוכה להצלחות ומתקדם באופן מוצלח לשבירת האויב. התקדמות הכוח נבלמה לבסוף רק 28 ק"מ מהעיר, בהמשך החודש נעשו עוד שני ניסיונות לשבירת הצבא האדום וכיבוש בודפשט, אך למרות הצלחות נקודתיות נכשלו הכוחות הגרמנים.
אחרי כישלון מבצע קונרד הארמייה השישית נסוגה לאזור אגם בלטון והקורפוס השתתף ונתן חיפוי למתקפת אגם בלטון. אחרי כישלון המתקפה יחידות הארמייה השישית החזיקו בקווים עד המתקפה הסובייטית במבצע וינה ב-15 במרץ 1945. הקורפוס ניצל אך בקושי מכיתור תודות להתגוננות האמיצה של דיוויזיית פאנצר אס אס התשיעית "הוהנשטאופן". בסוף החודש נסוג הקורפוס לכיוון וינה, ונכנע לכוחות צבא ארצות הברית ב-9 במאי.
סטאניסלאס ואוורינקה
משה יהודא לייב לנדא
יוזואה קימיש
אנדריי פלשו
אנדריי גבריאל פלשו (ברומנית: Andrei Gabriel Pleșu, נולד ב-23 באוגוסט 1948 בבוקרשט) הוא פילוסוף, מסאי, עיתונאי ומבקר ספרות ואמנות רומני. היה מעורב בחיים הפוליטיים וכיהן כשר התרבות (1991-1989) ושר החוץ (1999-1997) של רומניה ויועץ נשיאותי לענייני חוץ (2005-2004). פלשו מכהן כפרופסור לתולדות האמנות והפילוסופיה של הדת באוניברסיטת בוקרשט. הוא מייסד מכללת New Europe בבוקרשט ושל מגזין התרבות "Dilema Veche" (דילמה וקה - "הדילמה הישנה"). תחת פיקוחו נהפכה "ההוצאה לאור הפוליטית" בבוקרשט להוצאה לאור "הומניטס".
ביוגרפיה.
ילדותו וצעירותו.
אנדריי פלשו נולד בשנת 1948 בבוקרשט כבנם של ראדו פלשו, רופא מנתח, ושל זואה לבית רדולסקו. הוא בילה את רוב נעוריו בכפר. בשנת 1955 התחיל את לימודיו בבית ספר יסודי בסינאיה, למד אחר כך בשנים 1955–1957 בבית ספר כפרי בפרסקוב, בעמק נהויו שבמחוז בוזאו, מולדתו של המשורר וסילה וויקולסקו. לעיתים קרובות הוא בילה את החופשות באזור הררי זה עתיר יערות בני מאות שנים, שטחי מרעה ופרדסים, וכן הרים קרחים, חרסיתיים וסלעיים. פלשו סיים את בית הספר היסודי בבוקרשט בשנת 1959 ולמד לאחר מכן בתיכון ע"ש "ספירו הארט" בבוקרשט, במגמה ההומנית, בה היה תלמיד מצטיין.
אחר כך למד בשנים 1966–1971, גם כן בהצטיינות, היסטוריה של האמנות באוניברסיטת בוקרשט וסיים תואר ראשון בשנת 1971. עבודתו לתואר הראשון BA, תחת הדרכתו של יון פרונזטי (1985-1918), דנה ב"ערכים הניסויים של הצורות" ושאבה השראה, בין השאר מציורי הנופים ההולנדים שבמוזיאון ברוקנטל שבסיביו. באותה שנה קיבל משרת חוקר במכון לתולדות האמנות של האקדמיה הרומנית. בשנת 1972 הוא התחתן עם קתרינל מריה לבית פוטרוליאן, בתו של הגאולוג ניקולאיה פטרוליאן, חבר האקדמיה הרומנית, ומתרגמת של ספרים מן ההגות קלאסית המודרנית (ולטר בנימין, חנה ארנדט, אריק רוברטסון דודס, אלסדייר מקינטאייר וכו'). כסטודנט התקבל למפלגת היחיד השלטת באותה תקופה ברומניה, המפלגה הקומוניסטית הרומנית. בדיוק באותן השנים אחרי תקופה של ליברליזציה מזערית, התחיל מנהיג רומניה ניקולאה צ'אושסקו לכפות מחדש על עמו מדיניות תרבותית של דוגמטיות ודיכוי, שהתבצרה בפני השפעות התרבות החופשית שבמערב, בשם ערכים פטריוטיים ופרולטריוניים מזויפים. פלשו סולק מן המפלגה במאי 1982 בגלל היותו משתתף בחוג בית למדיטציה טרנסצנדנטלית, מלכודת שבושלה על ידי הבולשת נגד אינטלקטואלים שסר חינם בעיני המשטר.
בהשקפתו הפוליטית האישית הזדהה פלשו בסתר עם רעיונותיהם של אלכסיס דה טוקוויל ושל רמון ארון, שכתביהם הגיעו לידו. כסטודנט וכחוקר צעיר נהנה פלשו מקרבה למנטורים מלומדים ובעלי יושרה אינטלקטואלית כמו אאוג'ן סקילרו, שטפן נניצסקו ודן האוליקה ומחברותם של עמיתים שלא הלכו בתלם מן הדור הצעיר כמו גבריאל ליאיצ'אנו או יואן פטרו קוליאנו ומן דור המבוגר כמו פטרו קרציה, פטרו צוציה, דינו פילאט, אלכסנדרו פלאולוגו ואחרים.
המשך לימודיו והתחלת הקריירה האקדמית.
בשנים 1975–1977 קיבל פלשו מלגה מהקרן הגרמנית "אלכסנדר פון הומבולדט" שאיפשר לו לימודים בבון ובהיידלברג. בשנים 1978–1982 יחד עם גבריאל ליאיצ'אנו השתתף פלשו בהרצאות הבלתי פורמליות והחצי-מחתרתיות של הפילוסוף קונסטנטין נויקה בפלטיניש. בשנת 1980 סיים באוניברסיטת בוקרשט את עבודת הדוקטורט שלו בתולדות האמנות בנושא "חוש הטבע בתרבות האירופית" והתמנה למרצה זוטר בפקולטה לאמנות באוניברסיטת בוקרשט. הוא לימד היסטוריה ובקורת האמנות המודרנית הרומנית. אך בשנת 1982, עקב "פרשת המדיטציה הטרנסצדנטלית", נאסר עליו ללמד שוב באוניברסיטה ונאלץ לעבוד כיועץ באיגוד האמנים. בשנים 1983–1984 התאפשר לו שוב לצאת ללימודים בגרמניה בעזרת מלגה נוספת של קרן הומבולדט. למרות הקשיים לא התכוון לערוק למערב ובשובו לרומניה מצא עבודה במכון להיסטוריה של האמנות.
באפריל 1989 פוטר פלשו מעבודתו במכון להיסטוריה של האמנות עקב תמיכתו במשורר הדיסידנט מירצ'ה דינסקו. בנסיבות אלה "הוגלה" בכפר טסקאן, באזור ברשט-טזלאו, במחוז בקאו ונאסר עליו לפרסם.